**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR,**

**Administrația Domeniului Public Soós Zoltán**

**Biroul Juridic**

**Nr. 78368/11029/11.10.2022**

**R E F E R A T D E A P R O B A R E**

**privind aprobarea cotizației Municipiului Târgu Mureș pe anul 2023 care va fi plătită către ADI Transport Public Târgu Mureș și completarea Statutului ADI Transport Public Târgu Mureș**

Prin intermediul notei interne cu nr. 77881/10948/10.10.2022, domnul Gáspár Botond Atilla, în calitate de inspector în cadrul Municipiului Târgu Mureș desemnat pentru îndeplinirea procedurilor prevăzute de lege de dobândire a personalității juridice a Asociației de Dezvoltare Intercomunitară de Transport Public Târgu Mureș, solicită promovarea unui proiect de hotărâre pentru modificarea/completarea art. 12, lit. b) din Statutul asociației, ca urmare a emiterii de către Judecătoria Târgu Mureș a Citației din 4 octombrie 2022 în dosarul cu nr. 11500/320/2022.

Proiectul de hotărâre alăturat se întemeiază prin articolul 2 al Hotărârii Adunării Generale a membrilor ADI Transport Public Târgu Mureș nr. 5/20.09.2022, care incumbă în sarcina autorităților deliberative ale membrilor Asociației aprobarea unei cotizații anuale. Articolul 1 al Hotărârii AGA stabilește această cotizație cuantum de 5 lei/an/locuitor, care urmează a fi plătită începând cu anul 2023.

În ceea ce privește cadrul legal pentru aprobarea proiectului de hotărâre, amintim că autoritățile deliberative au atribuții inechivoce cu privire la aprobarea statutului asociațiilor de dezvoltare intercomunitară (*art. 91, alin. (2) din privind Codul Administrativ*), iar serviciile de utilități publice sunt organizate potrivit hotărârilor autorităților publice deliberative (*art. 3, alin. (1) din Legea nr. 51/2006*).

Având în vedere faptul că termenul fixat în Citația mai sus menționată este data de 18 octombrie 2022, domnul Gáspár Botond Atilla solicită introducerea proiectului de hotărâre în regim de urgență, motiv pentru care îl supunem procedurii reglementate de art. 7, alin. (13) al Legii nr. 52/2003 privind transparența decizională în administrația publică.

*Având în vedere cele expuse, supunem spre dezbatere și aprobare proiectul de hotărâre alăturat.*

**Aviz favorabil al**

**Administrației Domeniului Public**

**Ing. Florian Moldovan**

**Șef Birou Juridic A.D.P.,**

**C.j. Codarcea Roxana**

*Întocmit,*

*C.j. Tudor Făgărășan*

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice)\*

**CONSILIUL LOCAL MUNICIPAL TÂRGU MUREȘ**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind aprobarea cotizației Municipiului Târgu Mureș pe anul 2023 care va fi plătită către ADI Transport Public Târgu Mureș și completarea Statutului ADI Transport Public Târgu Mureș**

***Consiliul local municipal Târgu Mureș, întrunit în ședință ordinară de lucru,***

***Având în vedere:***

a) Referatul de aprobare nr. 78368/11029/11.10.2022, inițiat de Primar prin Serviciul Public Administrația Domeniului Public privind aprobarea cotizației Municipiului Târgu Mureș pe anul 2023 care va fi plătită către ADI Transport Public Târgu Mureș și completarea Statutului ADI Transport Public Târgu Mureș

b) Raportul Comisiilor de specialitate din cadrul Consiliului local municipal Târgu Mureș;

c) Raportul D.J.C.A.A.P.L. nr. \_\_\_\_\_\_\_\_\_\_\_\_\_\_\_\_\_\_\_\_\_;

***Luând în considerare*** Hotărârea Adunării Generale a Asociaților ADI Transport Public Târgu Mureș nr. 5/20.09.2022;

***În conformitate cu prevederile:***

* Art. 3, alin. (1) și alin. (3), art. 8, alin. (1) și alin. (3), lit. b) și ale art. 10, alin. (3) și alin. (9) din Legea nr. 51/2006 a serviciilor comunitare de utilități publice, rep., cu modificările și completările ulterioare;
* Art. 16, alin. (1), art. 17, alin. (1), lit. g) și alin. (2) din Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare;
* Art. 7, alin. (13) al Legii nr. 52/2003 privind transparența decizională în administrația publică, rep., cu modificările și completările ulterioare;

**În temeiul** prevederilor art. 91, alin. (2) și (4), art. 129, alin. (1), alin. (2), lit. d) și e), alin. (7), lit. n), alin. (9), lit. c), art. 139, alin. (1) și alin. (3) și ale art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e :**

**Art. 1.** Se aprobă cotizația Municipiului Târgu Mureș pe anul 2023 care va fi plătită către ADI Transport Public Târgu Mureș în cuantum de 5 lei/an/locuitori, suma totală fiind de 720045 lei/an.

**Art. 2.** Se aprobă completarea articolului 12, lit. b) din StatutulAsociației de Dezvoltare Intercomunitară de Transport Public Târgu Mureș, care va avea următorul conținut:

*”b. să platească cotizația anuală, plata urmând să se facă până la sfârșitul lunii martie a fiecărui an. Cotizația anuală este fixată prin prezentul Statut la suma de* ***5 lei/an/locuitor****;”*

**Art.3.** Se mandatează doamna/domnul **Soós Zoltán,** Primarul Municipiului Târgu Mureș, să voteze aprobarea cotizației și completarea Statutului Asociației în cadrul Adunării Generale ADI Transport Public Târgu Mureș, în sensul dispozițiilor articolelor 1 și 2 ale prezentei.

**Art. 4.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Serviciul Public Administrația Domeniului Public și Asociaţia de Dezvoltare Intercomunitară de Transport Public Târgu Mureș.

**Art. 5.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 6.** Prezenta hotărâre se comunică:

**-** Serviciului Public Administrația Domeniului Public;

- Asociației de Dezvoltare Intercomunitară de Transport Public Târgu Mureș.

**Viză de legalitate**

**Secretarul General al Municipiului Târgu Mureș**

**BÂTA ANCA VOICHIȚA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**